మార్కెట్లకు అమ్మకాల సెగ
స్టాక్స్‌ విక్రయానికే ఇన్వెస్టర్ల ఆసక్తి
ముంబయి, మే 6: ప్రపంచ మార్కెట్లలో నెల కొన్న బలహీనతలు, ఇన్వెస్టర్ల లాభాల స్వీక రణ వంటి అంశాల నేపథ్యంలో దేశీయ స్టాక్‌ మార్కెట్లు అమ్మకాల ఒత్తిడిని ఎదుర్కొ న్నాయి. ఇన్వెస్టర్లు, ట్రేడర్లు అన్ని రంగా ల్లోను స్టాక్స్‌ను విక్రయించుకోడానికే ఎక్కువ ఆసక్తి చూపించడంతో మార్కెట్లు ఏదశలో కూడా కోలు కునే పరిస్థితి కనిపించలేదు. రోజు మొత్తం కనిష్ట స్థాయిలోనే ముగిసాయి. స్టాక్‌ట్రేడింగ్‌ ముగిసే సవ ుయానికి సెన్సెక్స్‌ 267 పాయింట్లు క్షీణించి 29,589పాయింట్లవద్ద స్థిరపడితే నిఫ్టీ75 పాయిం ట్లు క్షీణించి 9285 వద్ద ట్రేడింగ్‌ ముగించింది. మొండి బకాయిల సమస్యనుంచి బైటపడేసేందుకు బ్యాంకింగ్‌ నియంత్రణ చట్టానికి సవరణలు తీసు కువచ్చిన నేపథ్యంలో తొలుత లాభాలతో పరుగులు తీసిన ప్రభుత్వ బ్యాంక్‌ స్టాక్స్‌ చివరిలో భారీ అమ్మ కాలతో భారత పతనం అయ్యాయి. చమురుసహా మెటల్స్‌ధరలు పతనం కావడంతో ఎన్‌ఎస్‌ఇలో ప్రభుత్వరంగ బ్యాంకులు, మెటల్‌ సూచీలు రెండు శాతం పతనం అయ్యాయి. ఇదే బాటలో ఎఫ్‌ఎం సిజి, రియాల్టీ, ఆటోరంగాలు సైతం ఒకటిశాతం చొప్పున నష్టపోయాయి. ఎన్‌ఎస్‌ఇలో ఏ ఒక్క విభాగంలోను లాభాలు కనిపించలేదు. ఇక బ్లూచిప్‌ కంపెనీలపరంగాచూస్తే బ్యాంక్‌ ఆఫ్‌ బరోడా, టాటా మోటార్స్‌, హిందాల్కో, జీ, యాక్సిస్‌బ్యాంకు, ఒఎన్‌జిసి, గెయిల్‌, రిల్‌, టాటాస్టీల్‌ 2-4శాతం మధ్య నష్టపోయాయి. ఐబి హౌసింగ్‌ ఎసిసి, అదానిపోర్టులు, హెచ్‌సిఎల్‌టెక్‌, ఏసియన్‌ పెయిం ట్స్‌, బోష్‌ 1-3శాతం మధ్య బలపడ్డాయి.
దేశీయ స్టాక్స్‌లో విదేశీ పోర్టుఫోలియో ఇన్వెస్టర్లు అమ్మకా లకే ఎక్కువ ఆసక్తిచూపించారు. ముందురోజు నగదు విభాగంలో రూ.610 కోట్ల పెట్టుబ డులు వెనక్కితీసుకున్నారు. గడచిన రెండు వారాల్లో ఎఫ్‌పిఐలు నగదులోనే ఏడువేల కోట్లకుపైగా స్టాక్స్‌ విక్రయించారు. మరో వైపు పెట్టుబడులను కుమ్మరిస్తున్న దేశీయ ఫండ్స్‌ సంస్థలు గురువారం మరోసారి 926 కోట్ల పెట్టుబడులు పెట్టాయి. గడచిన 11రోజుల్లో ఫండ్స్‌ సుమారు రూ.8100 కోట్లు పెట్టుబడులు పెట్టా యి. చిన్నషేర్లకుసైతం అమ్మకాల ఒత్తిడి తాకింది. బిఎస్‌ఇలో మిడ్‌క్యాప్‌సూచి 1.1శాతం పతనం కాగా, స్మాల్‌కాప్‌ సూచి 0.8శాతం క్షీణించింది. ట్రేడింగ్‌ జరిగిన మొత్తం షేర్లలో రెండువేలు నష్టపోతే 837 స్వల్పలాభాలు సాధించాయి. మిడ్‌క్యాప్స్‌లో టాటాకమ్యూనికేషన్స్‌ 9శాతం క్షీణించింది. లాభాలపరంగా కొన్ని సంస్థలు 1.5 నుంచి 2.7శాతం కూడా లాభపడ్డాయి. వీటిలో మిడ్‌క్యాప్స్‌లో ఐబి హౌసింగ్‌, బెర్జర్‌ పెయింట్స్‌, జెఎస్‌డబ్ల్యు, ఎనర్జీ, ఎక్సైడ్‌, ఓబెరా§్‌ు రియాల్టీ, ఎంఆర్‌ఎఫ్‌ అపోలో హాస్పిటల్స్‌ వంటివి లాభ పడ్డాయి. స్మాల్‌క్యాప్స్‌లో ఓరియంట్‌ వినీర్‌, దిలీప్‌ బిల్డ్‌కాన్‌, గుజరాత్‌ అంబూజా, ఎంఎస్‌ఆర్‌, ఐబి వెంచర్స్‌, ఎన్‌డిటివి సునీల్‌ హైటెక్స్‌, స్పైస్‌జెట్‌, ఫినోలెక్స్‌ వంటివి4-10శాతంవరకూ లాభపడ్డాయి.